Sataspes

se systematisk inndeling

Sataspes er en slekt av sommerfugler som tilhører familien svermere (Sphingidae).

 Utseende 
Middelsstore (vingespenn 50-70 millimeter), tettbygde, mørke svermere. Disse artene etterligner store, mørke bier i slekten Xylocopa, og skiller seg derfor mye fra det fleste nærtsbeslektede arter i utseende. Kroppen er kort og tykk, kledt med mørke eller gulaktige hår - innen samme art kan man finne ulike fargeformer som etterligner ulike biearter. Vingene er påfallende små (det vil si, samme størrelse sammenlignet med kroppen som hos biene de etterligner) og brunsvarte, halvt gjennomsiktige.
Hannene har noe fjærformede antenner.

 Levevis 
I motsetning til de fleste andre Smerinthinae har de velutviklede munndeler og tar næring til seg som voksne. Disse svermerne flyr om dagen og besøker hyppig blomster.
De grønne larvene lever på planter i erteblomstfamilien. De har ofte brunlige flekker på siden som ligner råteflekker på blader, og dermed bidrar til larvenes kamuflasje.

 Utbredelse 
Slekten er utbredt i Sørøst-Asia, med særlig mange arter på Filippinene.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien spinnere (i vid forstand), Bombycoidea
 Familien svermere, Sphingidae
 Underfamilien Smerinthinae
 Slektsgruppen Smerinthini
 Slekten Sataspes Moore, 1858
 Sataspes cerberus G. Semper, 1896
 Sataspes infernalis (Westwood, 1847)
 Sataspes javanica Roepke, 1941
 Sataspes leyteana Brechlin & Kitching, 2009
 Sataspes negrosiana Brechlin & Kitching, 2009
 Sataspes ribbei Röber, 1885
 Sataspes scotti Jordan, 1926
 Sataspes tagalica Boisduval, 1875
 Sataspes xylocoparis Butler, 1875

 Kilder 
 Pittaway, T. Sphingidae of the Eastern Palaearctic - Sataspes tagalica 
 Pittaway, T. Sphingidae of the Eastern Palaearctic - Sataspes xylocoparis 
 Eksterne lenker 


Kategori:Svermere
Kategori:Sommerfugler formelt beskrevet i 1858
Kategori:Dyr formelt beskrevet av Frederic Moore